b"\n_START_ARTICLE_\nGwendolyn Brooks\n_START_SECTION_\nBiografi\n_START_PARAGRAPH_\nGwendolyn Brooks ble f\xc3\xb8dt i 1917 i Topeka i Kansas som det f\xc3\xb8rste barnet til David Anderson Brooks og Keziah Wims. Hennes mor var en tidligere skolel\xc3\xa6rer som forlot yrket da hun ble gift og mor, og hennes far var s\xc3\xb8nn av en r\xc3\xb8mt slave som kjempet i den amerikanske borgerkrigen, og som m\xc3\xa5tte gi opp sin dr\xc3\xb8m om \xc3\xa5 bli lege da han ikke r\xc3\xa5d til \xc3\xa5 studere medisin. Da Brooks var kun seks \xc3\xa5r gammel flyttet familien til Chicago i Illinois, hvor hun vokste opp. Hun ble kalt for \xc2\xabGwendie\xc2\xbb av sine n\xc3\xa6re venner da hun vokste opp._NEWLINE_Hennes hjem var en stabil og kj\xc3\xa6rlig familie, skj\xc3\xb8nt hun m\xc3\xb8tte rasistiske fordommer i nabolaget og p\xc3\xa5 skolen. Hun gikk p\xc3\xa5 Hyde Park High School, den ledende hvite skolen i byen, f\xc3\xb8r hun flyttet over til en helsvart skole, Wendell Phillips, Brooks kom til sist til en integrert skole, Englewood High School. I 1936 tok hun eksamen ved Wilson Junior College. Disse fire skolene ga henne et perspektiv p\xc3\xa5 den etniske dynamikken i byen som kom til \xc3\xa5 p\xc3\xa5virke hennes skj\xc3\xb8nnlitter\xc3\xa6re arbeid senere._NEWLINE_Hennes entusiasme for \xc3\xa5 lese og skrive ble oppmuntret av hennes foreldre. Hennes far skaffet henne et skrivebord og bokhyller, og hennes mor tok henne med for \xc3\xa5 m\xc3\xb8te Harlemrenessansens poeter Langston Hughes og James Weldon Johnson: De anmodet henne om \xc3\xa5 lese moderne poesi.\n_START_SECTION_\nKarriere\n_START_PARAGRAPH_\nBrooks utga sine f\xc3\xb8rste dikt i et barneblad da hun var 13 \xc3\xa5r gammel. Da hun var 16 \xc3\xa5r hadde hun fullf\xc3\xb8rt et hefte med rundt 75 utgitt dikt. Da hun var 17 \xc3\xa5r begynte hun \xc3\xa5 sende sine dikt til \xc2\xabLights and Shadows\xc2\xbb, poesispalten i Chicago Defender, en afroamerikansk avis. Selv om hennes dikt strakte seg i stil fra tradisjonelle ballader og sonetter til \xc3\xa5 benytte bluesrytmen i frivers, var hennes figurer ofte trukket fra de fattige i byens indre. Etter \xc3\xa5 ha utgitt mer enn sytti dikt og mislyktes \xc3\xa5 f\xc3\xa5 en fast posisjon ved Chicago Defender, begynte hun med en rekke jobber hvor hun tastet inn tekster._NEWLINE_Ved 1941 deltok hun i en rekke poesiarbeidsgrupper. En s\xc3\xa6rlig innflytelsesrik arbeidsgruppe var organisert av Inez Cunningham Stark som var en velhavende hvit kvinne med en sterk litter\xc3\xa6r bakgrunn, og alle deltakere i hennes arbeidsgruppe var afroamerikanere. Gruppedynamikken viste seg \xc3\xa5 v\xc3\xa6re s\xc3\xa6rlig effektivt for den energiske Brooks og hennes poesi begynte \xc3\xa5 bli tatt p\xc3\xa5 alvor. I 1943 mottok hun en pris for sin lyrikk fra Midwestern Writers' Conference._NEWLINE_Hennes f\xc3\xb8rste bokutgivelse med poesi, A Street in Bronzeville, utgitt i 1945 av Harper and Row, skaffet henne positiv kritisk omtale hos anmelderne. Hun mottok sitt f\xc3\xb8rste stipend fra Guggenheim og var en av De ti ynge kvinner av \xc3\xa5ret i magasinet Mademoiselle. I 1950 utga hun sin andre poesibok, Annie Allen, som hun vant magasinet Poetrys Eunice Tietjens-pris og samtidig Pulitzerprisen for poesi for, den f\xc3\xb8rste Pulitzer som noen gang var gitt til afroamerikaner.\n_START_SECTION_\n\xc3\x86resbevisninger\n_START_PARAGRAPH_\nEtter at John F. Kennedy inviterte henne til \xc3\xa5 lese ved kongressbibliotekets poesifestival i 1962 begynte hun \xc3\xa5 undervise i kreativ skrivning. Hun underviste ved Columbia College Chicago, Northeastern Illinois University, Chicago State University, Elmhurst College, Columbia University, Clay College of New York, og University of Wisconsin\xe2\x80\x93Madison. I 1967 var hun tilstede ved en forfatterkonferanse ved Fisk University hvor hun uttalte at hun gjenoppdaget sin svarthet. Denne gjenoppdagelsen er reflektert i In The Mecca, et langt dikt om en mor som s\xc3\xb8ker etter sitt tapte barn i boligblokk i Chicago. Diktet ble nominert for den nasjonale bokprisen for poesi. _NEWLINE_I tillegg ble hun gjort til hoffpoet, poet laureate, for Illinois, og i 1985 ble hun kongressbibliotekets poesikonsulent som etter et \xc3\xa5r ble endret til poet laureate. I 1988 ble hun innvalgt til National Women's Hall of Fame. I 1994 ble hun valgt som Nasjonal begavelse for humanioras Jeffersonforeleser, en av de h\xc3\xb8yeste \xc3\xa6resbevisninger for amerikansk litteratur. I 1995 ble hun overrakt Den nasjonale medalje for kunstarter. I tillegg kom en rekke andre st\xc3\xb8rre og mindre \xc3\xa6resbevisninger i \xc3\xa5rene som fulgte. En rekke bygninger er oppkalt til hennes \xc3\xa6re.\n_START_SECTION_\nPersonlig liv\n_START_PARAGRAPH_\nI 1939 giftet Brooks seg med Henry Blakely og f\xc3\xb8dte to barn: Henry Blakely Jr., 1940 og Nora Blakely, 1950. Brooks d\xc3\xb8de den 3. desember 2000 i en alder av 83 \xc3\xa5r i sitt hjem i Chicago. Hun er gravlagt ved gravlunden Lincoln Cemetery i Blue Island, Illinois."